钦定古今图书集成/明伦汇编/氏族典/第290卷 > 唐淑问
## 钦定古今图书集成/明伦汇编/氏族典/第290卷 > 唐淑问

按《宋史唐介传》：“介子淑问，字士宪，第进士，至殿中丞。
神宗以其家世，擢监察御史里行，出通判复州。久之，
知真州，提点湖北刑狱，言新法不便，乞解使事，黜知
信阳军，以病免。数年，起知宣州，徙湖州，入为吏部员
外郎。又引疾求外，帝以为避事，降监抚州酒税。哲宗
立，司马光荐其行己，有耻难进，召为左司谏，以病致”
仕，数月卒。